ТАНИЛЦУУЛГА

 “Холбон зуучлах үйлчилгээ үзүүлэх журам”-ын тухай

Гэр бүлийн хүчирхийлэлтэй тэмцэх тухай хуулийн 42 дугаар зүйлийн 42.4-т “Холбон зуучлах үйлчилгээ үзүүлэх журмыг нийгмийн хамгааллын асуудал эрхэлсэн Засгийн газрын гишүүн батална.” гэж заасны дагуу “Холбон зуучлах үйлчилгээ үзүүлэх журам” -ын төслийг боловсруулав.

Тус журам нь гэр бүлийн хүчирхийллийн хохирогч, түүний гэр бүлийн гишүүдийг шаардлагатай үйлчилгээнд холбон зуучлах, үйлчилгээний чанар, үр дүнд хяналт тавих, үнэлэхтэй холбоотой харилцааг зохицуулна.

Журмын төслийг боловсруулахдаа Гэрч, хохирогчийг хамгаалах тухай хууль, Хүүхэд хамгааллын тухай хууль, Хууль зүйн сайдын 2014 оны А/112, 113, 114, 204, Эрүүл мэндийн сайд, Хууль зүйн сайдын хамтарсан 2014 оны А/356, А/182 тушаалаар баталсан Гэрч, хохирогчийг хамгаалах аюулгүй байдлын хамгаалалтын арга хэмжээний журмууд, Хүүхдийн төлөө үндэсний газрын даргын 2016 оны А/42 дугаар тушаалаар баталсан “Хүүхэд хамгааллын хамтарсан багийн хариу үйлчилгээний маягт” зэргийг судлан, Гэр бүлийн хүчирхийлэлтэй тэмцэх тухай хууль болон бусад хууль тогтоомжид нийцүүлэн боловсрууллаа.

Холбон зуучлах үйлчилгээ үзүүлэх журмын төсөлд дараах зохицуулалтыг оруулж тусгалаа. Үүнд:

1. Нийтлэг үндэслэл (холбон зуучлах үйлчилгээний тодорхойлолт, зорилго, баримтлах хууль тогтоомж);

2. Холбон зуучлах үйлчилгээ үзүүлэхэд баримтлах зарчим;

3. Холбон зуучлах үйлчилгээ үзүүлэх үе шатууд;

4. Холбон зуучлагч байгууллага, ажилтны эрх, үүрэг;

5. Хүлээн авагч байгууллагын эрх, үүрэг;

6. Үйлчлүүлэгчийн эрх;

7. Холбон зуучлах үйлчилгээ үзүүлэхэд хориглох зүйл.

ХӨДӨЛМӨР, НИЙГМИЙН ХАМГААЛЛЫН ЯАМ

--- о0о ---

Төсөл

ХӨДӨЛМӨР, НИЙГМИЙН ХАМГААЛЛЫН САЙДЫН ТУШААЛ

2017 оны ... дугаар Дугаар ........... Улаанбаатар

сарын...-ны өдөр хот

Журам батлах тухай

Гэр бүлийн хүчирхийлэлтэй тэмцэх тухай хуулийн 42 дугаар зүйлийн 42.1 дэх заалт, 42 дугаар зүйлийн 42.4 дэх хэсэгт заасныг тус тус үндэслэн ТУШААХ нь:

1. “Холбон зуучлах үйлчилгээний журам”-ыг хавсралт ёсоор баталсугай.
2. Журмыг хэрэгжмлтийг хангаж ажиллахыг Гэр бүл, хүүхэд, залуучуудын хөгжлийн газрын дарга /О.Алтансүх/, бүх шатны Засаг дарга нарт үүрэг болгосугай.
3. Тушаалын хэрэгжилтэд хяналт тавьж ажиллахыг Хөдөлмөр, нийгмийн хамгааллын яамны Хүн амын хөгжлийн газрын дарга /С.Тунгалагтамир/-т даалгасугай.

САЙД                                          Н.НОМТОЙБАЯР

Хөдөлмөр, нийгмийн хамгааллын сайдын

 2017 оны ... дугаар сарын ....-ны өдрийн

.......... дугаар тушаалын хавсралт

**ГЭР БҮЛИЙН ХҮЧИРХИЙЛЛИЙН ХОХИРОГЧДОД ХОЛБОН ЗУУЧЛАХ ҮЙЛЧИЛГЭЭ ҮЗҮҮЛЭХ ЖУРАМ**

**Нэг. Нийтлэг үндэслэл**

1.1. Холбон зуучлах үйлчилгээ гэж хохирогч[[1]](#footnote-2), түүний гэр бүлийн гишүүдэд хүчирхийллийн улмаас учирсан, учирч болзошгүй хор уршиг, үр дагаврыг арилгах зорилгоор шаардлагатай хамгаалалт, үйлчилгээ, туслалцаа (цаашид үйлчилгээ гэнэ) үзүүлэх, холбогдох мэргэжилтэн, байгууллагатай холбож өгөх, үйлчилгээний чанар, үр дүнд хяналт тавих, үнэлэх цогц үйл явцыг хэлнэ.

1.2. Нөхцөл байдлын үнэлгээг үндэслэн хүчирхийллийн хохирогч, түүний гэр бүлийн гишүүдийг (цаашид үйлчлүүлэгч гэх) шаардлагатай үйлчилгээнд холбон зуучлах, үйлчилгээний явц, чанар, үр дүнд хяналт тавих, үнэлэхтэй холбоотой харилцааг энэ журмаар зохицуулна.

1.3.Энэ журам нь холбон зуучлах үйлчилгээний нийтлэг жишиг болж ашиглагдана.

1.4. Холбон зуучлах үйлчилгээний зорилго нь үйлчлүүлэгчийг шаардлагатай үйлчилгээнд холбож өгч, тэдний аюулгүй байдлыг хамгаалах, хүчирхийллийн улмаас учирсан сөрөг үр дагаврыг арилгах, хэвийн байдалд эргэн оруулах, нөхөн сэргээх зэргээр хүчирхийллийг даван туулж дуустал нь тасралтгүй дэмжихэд оршино.

1.5. Үйлчлүүлэгчтэй эхэлж холбоо тогтоосон байгууллага, ажилтан нь холбон зуучлах үйлчилгээг төлөвлөх, холбогдох байгууллага, мэргэжилтэн рүү шилжүүлэх, үйлчилгээний чанар, үр дүнд хяналт тавих, үнэлэх зэргээр тухайн хэрэг хаагдаж дуустал нь кейсийн зохицуулалтыг бүрэн хийх үүрэг хүлээнэ.

1.6. Холбон зуучлах үйлчилгээг үзүүлэхдээ Гэр бүлийн хүчирхийлэлтэй тэмцэх тухай хууль, Хүүхдийн эрхийн тухай хууль, Хүүхэд хамгааллын тухай, Гэрч, хохирогчийг хамгаалах тухай хууль, Нийгмийн халамжийн тухай хууль, Хувь хүний нууцын тухай хууль болон бусад хууль тогтоомжийг баримтална.

**Хоёр. Холбон зуучлах үйлчилгээ үзүүлэхэд баримтлах зарчим**

2.1. *Аюулгүй байдлыг тэргүүн ээлжид хамгаална:* Холбон зуучлах үйлчилгээг үзүүлэхдээ үйлчлүүлэгчийн аюулгүй байдлыг тэргүүн зэрэгт тавина.

2.2. *Нууцлалыг чандлан хадгална:* Үйлчлүүлэгчийн нэр төр, үнэ цэнэ, өөртөө

итгэх итгэл, үнэлэмж, хувийн нууцтай байх эрхийг хүндэтгэнэ. Үйлчлүүлэгчийн

бичгээр өгсөн зөвшөөрөлгүйгээр түүнтэй холбоотой мэдээллийг задруулах ёсгүй.

2.3. *Үйлчлүүлэгчийн зөвшөөрөл, оролцоог хангана:* Холбон зуучлах үйлчилгээ үзүүлэх бүхий л үйл явцад үйлчлүүлэгчийн сонголт хийх, шийдвэр гаргах эрхтэйг хүлээн зөвшөөрнө. Өөртэй нь хамаатай шийдвэр гаргах үйл явцад үйлчлүүлэгчийн оролцоог хангана.

2.4. *Ялгаварлан гадуурхахгүй байна:* Үйлчлүүлэгчид үйлчилгээ үзүүлж буй ажилтнууд нас, хүйс, яс үндэс, нийгмийн гарал, боловсрол, шашин шүтлэг, итгэл үнэмшил, үзэл бодол, гэрлэлтийн байдал, эдийн засгийн боломж, бэлгийн чиг баримжаа, хөгжлийн бэрхшээл болон бусад байдлаар ялгаварлан гадуурхахгүй байна.

**Гурав. Холбон зуучлах үйлчилгээ үзүүлэх үе шатууд**

**3.1. Холбон зуучлах үйлчилгээ нь дараах 4 үе шаттай байна.**

**3.1.1. Үйлчлүүлэгчийн нөхцөл байдал, хэрэгцээг тодорхойлох;**

**3.1.2. Үйлчлүүлэгчид хэрэгцээтэй үйлчилгээ, нөөц боломжийг судлах;**

**3.1.3. Үйлчлүүлэгчийг хамгаалалт, үйлчилгээ, туслалцаа, дэмжлэгтэй холбох;**

**3.1.4. Үйлчилгээний чанарт хяналт тавих, эргэх холбоотой байх, үнэлэх;**

**Дөрөв. Холбон зуучлагч байгууллага, ажилтны эрх, үүрэг**

4.1. **Үйлчлүүлэгчид хамгаалалт, үйлчилгээ, туслалцаа, дэмжлэг** үзүүлж чадах байгууллага, мэргэжилтнүүдийн талаарх мэдээллийн сан бүрдүүлж, төрөлжүүлэн хөгжүүлж, байнга шинэчилнэ.

**4.2. Гэр бүлийн хүчирхийлэлтэй тэмцэх тухай хуулийн 26.1.2-т заасны дагуу хийсэн нөхцөл байдлын үнэлгээг үндэслэн үйлчлүүлэгчийг шаардлагатай үйлчилгээнд холбон зуучилна.**

**4.3. Холбон зуучлах үйлчилгээ үзүүлэх хэрэгцээ шаардлага, үйлчилгээ үзүүлэх байгууллагын тухай мэдээллээр үйлчлүүлэгчийг хангаж, түүний санал, сонголтыг харгалзан үзнэ.**

**4.4. Холбон зуучлах байгууллага, ажилтантай урьдчилан холбогдож, үйлчлүүлэгчийн нөхцөл байдал, хэрэгцээг мэдээлж, шаардлагатай үйлчилгээг үзүүлэх боломжтой эсэхийг тодруулж, зөвшилцсөн байна.**

4.5. Холбон зуучлагч байгууллага нь хүлээн авагч байгууллагадаа Холбон зуучлах маягт 1. Илгээх хуудсыг (Хавсралт 1) илгээх ба 2 тал гарын үсэг зурж баталгаажуулна.

**4.6. Гэр бүлийн хүчирхийлэлтэй тэмцэх тухай хуулийн 31 дүгээр зүйлд заасны дагуу хийсэн цагдаагийн алба хаагчийн аюулын зэргийн үнэлгээ нь “дунд”, “өндөр” тохиолдолд холбон зуучлагч байгууллага нь үйлчлүүлэгчийг аюулгүй унаагаар хүлээн авагч байгууллагад биечлэн хүргэнэ.**

**4.7. Холбон зуучлагч байгууллага нь хүчирхийлэлд өртсөн болон өртөж болзошгүй хүүхдийг аюулын зэргийн түвшнээс хамаарахгүйгээр аюулгүй унаагаар хүлээн авагч байгууллагад биечлэн хүргэнэ.**

4.8. **Үйлчлүүлэгчид** холбон зуучлах үйлчилгээ үзүүлэхдээ хүчирхийлэл үйлдэгчээс ирэх эрсдлийг тооцоолж, аюулгүй байдлыг хангана.

4.9. Холбон зуучлагч болон хүлээн авагч байгууллага, ажилтнууд нь үйлчлүүлэгчид учирсан сөрөг үр дагаврыг арилгах, хэвийн байдалд нь оруулах, нөхөн сэргээхэд туслах зорилгоор аюулын зэргийн үнэлгээ болон нөхцөл байдлын үнэлгээнд тулгуурлан хамтарсан төлөвлөгөө гаргаж хэрэгжүүлнэ.

4.10. Хамтарсан төлөвлөгөөнд (Маягт 2. Холбон зуучлах үйлчилгээний хамтарсан төлөвлөгөө) талуудын дангаар болон хамтдаа хүлээх үүрэг хариуцлага, гүйцэтгэх цаг хугацаа, хүлээж буй үр дүнг тодорхой тусгана (Хавсралт 2). Үйлчилгээний төлөвлөгөөг үйлчлүүлэгчид танилцуулж, санал, хүсэлтийг тусгаж, оролцоог нь хангаж ажиллана.

4.11. **Холбон зуучлагч байгууллага, ажилтан нь хүлээн авагч байгууллагатай эргэн холбогдож, хамтарсан төлөвлөгөөний хэрэгжилт, үйлчилгээний чанар, үйлчилгээ хоорондын холбоо, хэрэгжилт, үр дүнгийн талаар мэдээлэл солилцож, хяналт тавьж ажиллана.**

**4.12. Х**олбон зуучлах үйлчилгээний маягт болон холбон зуучлах үйлчилгээний хамтарсан төлөвлөгөө нь харилцан уялдаатай ажиллах, үйлчилгээний чанарт хяналт тавих, үйлчилгээ хоорондын холбоо, явц, үр дүнг үнэлэхэд суурь баримт бичиг болж хөтлөгдөнө.

4.13. Холбон зуучлах үйлчилгээ үзүүлж буй байгууллага, ажилтан нь хувь хүний нууц болон баримт, бичгийн нууцлалыг хангана.

4.14. Үйлчлүүлэгчийн нууцлалыг чандлан хадгалах үүднээс үйлчлүүлэгчийн хувийн хэрэгт код өгнө.

4.15. Байгууллага хооронд солилцож байгаа мэдээллийг мэдэх шаардлагын хүрээнд, тухайн байгууллага, ажилтан зөвхөн өөрийн албан үүргээ биелүүлэхэд шаардлагатай мэдээллийг авах, өгөхөөр хязгаарлан зохицуулна. Тухайлбал, эмнэлгийн байгууллагад үйлчлүүлэгчийг холбон зуучилсан бол зөвхөн хүчирхийллийн улмаас эрүүл мэндийн байдал нь ямар байгаа болон шаардлагатай оношилгоо, шинжилгээ, эмчилгээ зэрэг мэдээллийг өгнө.

4.16. Аюулын зэрэг өндөр гарснаас бусад тохиолдолд үйлчлүүлэгчийн зөвшөөрөлгүйгээр түүний талаарх хувийн мэдээллийг задлах эрхгүй. Холбон зуучлагч байгууллага нь аюулын зэрэг өндөр гарсан үйлчлүүлэгчийн хувийн мэдээллийг аль байгууллагад, ямар зорилгоор өгөх гэж байгаа талаар үйлчлүүлэгчид мэдэгдэж, зөвшөөрлийг нь бичгээр авна.

4.17. Байгууллага хооронд солилцож байгаа мэдээллийг мэдэх шаардлагын хүрээнд, тухайн байгууллага, ажилтан зөвхөн өөрийн албан үүргээ биелүүлэхэд шаардлагатай мэдээллийг авах, өгөхөөр хязгаарлан зохицуулна. Тухайлбал, эмнэлгийн байгууллагад үйлчлүүлэгчийг холбон зуучилсан бол зөвхөн хүчирхийллийн улмаас эрүүл мэндийн байдал нь ямар байгаа болон шаардлагатай оношилгоо, шинжилгээ, эмчилгээ зэрэг мэдээллийг өгнө. Хэрэв хүлээн авагч байгууллагад үйлчлүүлэгчийн талаар нэмэлт мэдээлэл шаардлагатай бол албан бичгээр хүргүүлнэ.

**Тав. ХҮЛЭЭН АВАГЧ БАЙГУУЛЛАГЫН ЭРХ, ҮҮРЭГ**

5.1. Холбон зуучлагч байгууллагаас үйлчлүүлэгчийг маягтыг (Маягт 1. Илгээх хуудас) бүрдүүлж, хүлээн авна. Үйлчилгээг дуусгавар болгохдоо эргэн мэдээлэх маягтыг бөглөж (Маягт 3. Эргэн мэдээлэх хуудас), холбон зуучлагч байгууллагад хүргэнэ.

5.2. Үйлчлүүлэгчид тохиолдсон явдлыг олон дахин яриулж, хүчирхийллийн улмаас авсан сэтгэлзүйн гэмтэл, цочролыг дахин сэдрээхээс сэргийлэх зорилгоор холбон зуучилсан байгууллага, ажилтантай хамтран Аюулын зэргийн үнэлгээ болон Нөхцөл байдлын үнэлгээнд тулгуурлан үйлчлүүлэгчид үзүүлэх үйлчилгээг төлөвлөж, хэрэгжүүлнэ.

**5.3.** Хүлээн авагч байгууллага, ажилтан нь хувь хүний нууц болон баримт бичгийн нууцлалыг хангана.

5.4. Холбон зуучлагч байгууллага нь аюулын зэрэг өндөр гарсан үйлчлүүлэгчийн хувийн мэдээллийг аль байгууллагад, ямар зорилгоор өгөх гэж байгаа талаар үйлчлүүлэгчид мэдэгдэж, зөвшөөрлийг нь бичгээр авна.

5.5. Хүлээн авагч байгууллага нь үйлчилгээ үзүүлэхтэй холбоотой мэдээллийг холбон зуучлагчаас авна. Үйлчлүүлэгчийн талаар нэмэлт мэдээлэл шаардлагатай бол холбон зуучлагч байгууллагад албан бичгээр хандана.

5.6. Үйлчлүүлэгчид үйлчилгээ үзүүлэхдээ хүчирхийлэл үйлдэгчээс ирэх эрсдлийг тооцоолж, аюулгүй байдлыг хангана.

5.7. Хоёр байгууллагын дунд үйлчлүүлэгчид шаардагдах үйлчилгээний хийдэл, давхцал гаргахгүй байх үүднээс холбон зуучлагч байгууллага, ажилтантай эргэн холбогдож, хамтарсан төлөвлөгөөний хэрэгжилт, үйлчилгээний явц, чанар, үр дүнгийн талаар мэдээлэл солилцоно.

**5.8.** Үйлчилгээний төрөл, хугацаанаас хамаарч үйлчилгээг дуусгавар болохоос өмнө үйлчлүүлэгч болон холбон зуучлагч байгууллага, ажилтанд урьдчилан мэдэгдэнэ.

**5.9. Байгууллага, ажилтан нь холбон зуучлах үйлчилгээний мэдээллийн сан бүрдүүлнэ.**

**Зургаа. Үйлчлүүлэгчийн эрх**

6.1. Холбон зуучлах үйлчилгээ үзүүлж байгаа байгууллага, ажилтан нь үйлчлүүлэгчийн аюулгүй байдал, нууцлалыг хангана.

6.2. Үйлчлүүлэгч өөрт хамааралтай асуудлаар шийдвэр гаргахад оролцож, санал өгөх эрхтэй.

6.3. Үйлчлүүлэгч нь үйлчилгээ үзүүлж буй байгууллага болон үйлчилгээний талаар мэдээллээр хангагдах эрхтэй.

6.4. Үйлчлүүлэгч нь холбон зуучлах болон хүлээн авагч байгууллагын хамтарсан төлөвлөгөөтэй танилцаж, саналаа хэлэх, сонголт хийх эрхтэй.

6.5. Үйлчлүүлэгч нь өөрт хамааралтай мэдээллийг аль байгууллагад ямар зорилгоор дамжуулах гэж байгаа талаар мэдэх, зөвшөөрлийг бичгээр өгөх эрхтэй.

6.5. Үйлчлүүлэгч нь байгууллага, ажилтны гаргасан шийдвэрт гомдол гаргах эрхтэй.

**Долоо. Холбон зуучлах үйлчилгээ үзүүлэхэд хориглох зүйл**

7.1. Үйлчлүүлэгчтэй эхэлж холбоо тогтоосон байгууллага, мэргэжилтэн нь байгууллагынхаа үндсэн чиглэл болон Гэр бүлийн хүчирхийлэлтэй тэмцэх тухай хууль, холбогдох бусад хуулиар хүлээсэн үүргийн дагуу үзүүлэх үйлчилгээгээ эхлээгүй, эсхүл дуусгаагүй бусад байгууллага, мэргэжилтэн рүү холбон зуучлахыг хориглоно.

7.2. Үйлчилгээ үзүүлж буй ажилтан нь үйлчлүүлэгчийн амь нас, эрүүл мэнд, аюулгүй байдал, нэр төрд халдсан мэдээ, мэдээлэл, зар сурталчилгааг хэвлэл мэдээллийн хэрэгслээр болон бусад хэлбэрээр түгээхийг хориглоно.

7.4. Хувь хүний нууцын тухай хуулийн 6 дугаар зүйлд зааснаас бусад тохиолдолд үйлчлүүлэгчийн нууцыг ил болгохыг хориглоно.

Холбон зуучлах үйлчилгээний журмын хавсралт 1

**ХОЛБОН ЗУУЧЛАХ ҮЙЛЧИЛГЭЭНИЙ МАЯГТ 1:**

**ИЛГЭЭХ ХУУДАС**

Огноо: 201\_ он \_\_ сар \_\_ өдөр

НЭГ. ХОЛБОН ЗУУЧИЛСАН БАЙГУУЛЛАГА, АЖИЛТНЫ МЭДЭЭЛЭЛ

|  |  |  |
| --- | --- | --- |
| 1 | Байгууллагын нэр, хаяг: |  |
| 2 | Ажилтны овог нэр: |  |
| 3 | Албан тушаал: |  |
| 4 | Утасны дугаар: |  |
| 5 | И-мэйл хаяг: |  |
| 6 | Хүлээлгэж өгсөн бичиг баримт, бусад эд зүйл: |  |

ХОЁР. ХҮЛЭЭН АВАГЧ БАЙГУУЛЛАГА, АЖИЛТНЫ МЭДЭЭЛЭЛ

|  |  |  |
| --- | --- | --- |
| 1 | Овог нэр: |  |
| 2 | Байгууллагын нэр, хаяг: |  |
| 3 | Албан тушаал: |  |
| 4 | Утасны дугаар: |  |
| 5 | И-мэйл хаяг: |  |
| 6 | Хүлээн авсан бичиг баримт, бусад эд зүйл: |  |

ГУРАВ. ҮЙЛЧЛҮҮЛЭГЧИЙН ТУХАЙ ТОВЧ ТЭМДЭГЛЭЛ:

|  |  |  |
| --- | --- | --- |
| 1 | Кейсийн код (Холбон зуучлагч байгууллагын) |  |
| 2 | Овог нэр: |  |
| 3 | Нас хүйс: |  |
| 4 | Регистрийн дугаар: |  |
| 5 | Гэрийн хаяг: (үндсэн болон одоо амьдарч буй) |  |
| 6 | Утасны дугаар: |  |
| 7 | Ам бүл, гэр бүлийн гишүүд: |  |
| 8 | Туслах хүмүүсийн мэдээлэл: |  |
| 9 | Аюулын зэргийн үнэлгээ: | * Бага
* Дунд
* Өндөр
 |
| 10 | Яаралтай тусламжинд холбосон эсэх: * Тийм
* Үгүй
 | Тийм бол: * Эмнэлэг
* Цагдаагийн байгууллага
* Нэг цэгийн үйлчилгээний төв
* Хамгаалах байр
 |
| 11 | Нөхцөл байдлын үнэлгээний товч дүгнэлт: |  |
| 12 | Холбон зуучлах шалтгаан  |  |
|  | Анхаарах асуудал |  |

|  |  |
| --- | --- |
| Холбон зуучилсан: | Хүлээн авсан: |
| Овог, нэр: ..........................................Гарын үсэг: ........................................(Тамга)Огноо: ................................................ | Овог, нэр: ..........................................Гарын үсэг: ........................................(Тамга)Огноо: ................................................ |

…………………………………………………………………………………………………………………………………

Холбон зуучлах үйлчилгээний журмын хавсралт 2

|  |  |  |  |
| --- | --- | --- | --- |
|  |  | **ХОЛБОН ЗУУЧЛАХ ҮЙЛЧИЛГЭЭНИЙ МАЯГТ 2:****ХОЛБОН ЗУУЧЛАХ ҮЙЛЧИЛГЭЭНИЙ** **ХАМТАРСАН ТӨЛӨВЛӨГӨӨ** |  |
|  | Кейсийн код: |  |  |  |  |
|  | Үйлчлүүлэгчийн овог нэр: |  |  |  |  |
|  |  |  |  |  |  |  |
| № | Үйлчил-гээний төрөл | Үйл ажиллагаа | Хугацаа | Холбон зуучилсан байгууллага, ажилтан | Хүлээн авсан байгууллага, ажилтан | Хүлээж буй үр дүн |
|
|  |  |   |   |   |   |   |
|   |   |  |   |   |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
|  |  |   |   |   |   |   |
|  |   |   |   |   |   |
|  |   |   |   |   |   |
|  |   |   |   |   |   |
|  |  |   |   |   |   |   |
|   |   |   |   |
|   |   |   |   |
|   |   |   |   |
|  Холбон зуучилсан болон хүлээн авсан байгууллага хооронд мэдээлэл солилцох арга хэлбэр, давтамж     |
| Кейс зөвлөгөөн хийх хугацаа: Оролцогчид: Үйлчлүүлэгч: ............................................................................................................................................Холбон зуучлагч талаас: ...........................................................................................................................................Хүлээн авагч талаас: ............................................................................................................................................ |
|   Хамтарсан төлөвлөгөөг үнэлэх арга хэлбэр:  |
| Холбон зуучлагч:Овог, нэр: ..........................................Гарын үсэг: ........................................(Тамга)Огноо: ................................................ | Хүлээн авагч:Овог, нэр: ..........................................Гарын үсэг: ........................................(Тамга)Огноо: ................................................ | ҮйлчлүүлэгчОвог, нэр: .........................Гарын үсэг: ..........................Огноо:...................... |
|  |  |

Холбон зуучлах үйлчилгээний журмын хавсралт 3

**ХОЛБОН ЗУУЧЛАХ ҮЙЛЧИЛГЭЭНИЙ МАЯГТ 3:**

**ЭРГЭН МЭДЭЭЛЭХ ХУУДАС**

Огноо: 201\_ он \_\_ сар \_\_ өдөр

Кейсийн код: . . . . .. . . . .. .

Үйлчлүүлэгчийн овог, нэр: ............................

|  |  |
| --- | --- |
| 1 | Õ¿ëýýí àâàã÷ áàéãóóëëàãûí ç¿ãýýñ ¿ç¿¿ëñýí ¿éë÷èëãýýíèé òýìäýãëýãýý |
|  |  |
| 2 | Үйлчилгээ үзүүлсний дараах íºõöºë áàéäàë:  |
|  |  |
| 3 | Öààøèä àâàõ àðãà õýìæýý: |
|  |  |
| 4 | Áóñàä çºâëºìæ /òàéëáàð: |
|  |  |

|  |  |
| --- | --- |
| Холбон зуучилсан:  | Хүлээн авсан:  |
| Овог, нэр: ..........................................Гарын үсэг: ........................................(Тамга)Огноо: 201\_он \_сар \_ өдөр \_ цаг \_ минут  | Овог,нэр: ..........................................Гарын үсэг: ........................................(Тамга)Огноо: 201\_он \_сар \_өдөр \_цаг \_ минут  |

1. “Хохирогч” гэж гэр бүлийн хүчирхийлэлд өртсөн болон өртөж болзошгүй хүн, түүний гэр бүлийн гишүүдийг ойлгоно. Зарим тохиолдолд “хохирогч” гэсэн нэр томъёог хэрэглэх нь хүчирхийлэлд өртсөн хүний нөхөн сэргээгдэх боломж, чадавхийг үгүйсгэсэн, сул дорой, эмзэг, чадваргүй гэх утгыг агуулдаг гэж үзэж, “даван туулагч” гэж нэрлэхийг санал болгодог. Энэ журамд гэр бүлийн хүчирхийллийн улмаас нэр төр, алдар хүнд, сэтгэл санаа, бие эрхтэн, эд хөрөнгийн талаар хохирол хүлээсэн, эсхүл хүлээж болзошгүй хүн гэх хуулийн агуулгаар нь “хохирогч” гэж нэрлэлээ. [↑](#footnote-ref-2)